open-index/open-wikipedia-markdown huggingface dataset:
Emil Wilhelm Matias Calonius

**Emil Wilhelm Matias Calonius** (8. elokuuta 1840 Helsinki – 3. syyskuuta 1906 Helsinki) oli suomalainen Venäjän keisarikunnan armeijan kenraaliluutnantti, joka toimi yli 40 vuotta Haminan kadettikoulun palveluksessa.

Caloniuksen vanhemmat olivat Suomen kenraalikuvernöörin viraston kanslisti Carl Vilhelm Calonius ja Gustava Vilhelmina Wulff ja puoliso vuodesta 1871 vapaaherratar Eva Hildur Ulrika Falkenberg af Trystorp. Ratsumestari Henrik Calonius oli heidän poikansa.  Emil Wilhelm Matias Calonius suoritti Paavalin kadettikoulun Pietarissa ja määrättiin palvelukseen 1. krenatööritarkk’ampujapataljoonaan 1859. Hänet komennettiin silti samana vuonna oppilaaksi Pietarin tykistöakatemiaan, minkä jälkeen hän siirtyi Henkivartioväen ratsastavaan tykistöön. Tykistöopin kertaaja Paavalin kadettikouluun hänestä tuli 1861, mutta Haminan kadettikoulun luokantarkastajan apulaiseksi Calonius määrättiin vielä samana vuonna. Seuraavana vuonna hänet ylennettiin aliluutnantiksi. 

Calonius toimi Haminan kadettikoulun kirjastonhoitajana ja museonjohtajana 1863–1870, samoin kuin koulun matematiikan, hallinto-opin ja venäjän kielen opettajana 1865–1870. Luutnantiksi hänet ylennettiin 1866 ja alikapteeniksi 1868. Haminan kadettikoulun luokantarkastajaksi Calonius nimitettiin 1870 ja merkittiin 1871 Venäjän armeijan sotilasopetuslaitosten ylihallinnon upseeriluetteloihin kapteenina. Samana vuonna hänet myös ylennettiin everstiluutnantiksi, eversti hänestä tuli 1874 ja kenraalimajuri 1881. Calonius toimi kadettikoulun tykistöopin opettajana 1873–1877 ja 1880–1886.

Caloniuksesta tuli Haminan kadettikoulun johtaja syyskuussa 1903 Carl Enckellin jälkeen, mutta hänen tehtäväkseen jäi koulun lakkauttamisen loppuun saattaminen. Kenraaliluutnantiksi Calonius ylennettiin 1904 ja siirrettiin samalla kenttätykistön reserviin. Sotapalveluksesta hän sai eron 1906. Kadettikoulun ohella Calonius vaikutti Haminan kaupungin kulttuuri- ja sivistyselämään komiteoissa ja johtokunnissa, samoin kuin kansankirjaston perustamiseen kaupunkiin.

## Lähteet
Yhdistetyn Continental Cup 2019–2020

**[[Yhdistetyn Continental Cup]] 2019–2020** alkoi 13. joulukuuta 2019 Yhdysvaltojen Park Cityssä ja päättyy 12. maaliskuuta 2020 Venäjän Nižni Tagilissa. Kauden aikana järjestetään naisilla 11 henkilökohtaista kilpailua ja miehillä 17 henkilökohtaista kilpailua.

## Kilpailukalenteri
:*Lähde: FIS*
### Miehet

### Naiset

## Pisteet

### Miehet
Lähde: FIS

*Tilanne 11/17 osakilpailun jälkeen*

### Naiset
Lähde: FIS

*Tilanne 5/9 osakilpailun jälkeen*

## Lähteet
Aleksei Apuhtin

**Aleksei Nikolajevitš Apuhtin** (; 1840 tai 1841 − 1893) oli venäläinen runoilija. Hän on Puškinia esikuvanaan pitäen kirjoittanut hienoja kaunismuotoisia runoja.

Apuhtin suoritti lakitieteen tutkinnon 1859 ja työskenteli ensin oikeusministeriössä ja sittemmin sisäministeriössä. Kirjalliselle uralle hän ryhtyi jo opiskeluaikana. Itsekriittisyyden vuoksi hänen nuoruudentuotantoonsa kuuluneet 35 runoa ilmestyivät vasta hänen kuolemansa jälkeen. Vuosina 1859−1862 lehdissä julkaistut runot saivat innostuneen vastaanoton, mutta sen jälkeen hän vaikeni moneksi vuodeksi. Parhaan tuotantonsa hän kirjoitti tauon jälkeen. Romaanien kirjoittamisen hän aloitti 1890, mutta hänen kolme romaaniaan julkaistiin vasta hänen kuolemansa jälkeen. Parhaimmillaan hän oli kuitenkin runoilijana.

## Suomennettu tuotanto
* "Elämän ja kuoleman välissä", kertomus antologiassa *Minä pelkään: venäläistä kauhua ja mystiikkaa*, toim. ja suom. Mika Rassi. Savukeidas 2014 

## Lähteet

## Aiheesta muualla
Mihail Gluhov

**Mihail Gluhov** (ven. Михаил Глухов, s. 13. toukokuuta 1988 Orsk) on venäläinen jääkiekkoilija, pelipaikaltaan vasen laitahyökkääjä. Gluhov laukoo vasemmalta. Hän on edustanut KHL-urallaan aikaisemmin myös Lada Toljattia, Amur Habarovskia ja Atlant Mytištšia.

Gluhov voitti KHL:n mestaruuden eli Gagarin Cupin vuonna 2018 Ak Bars Kazanin paidassa.

## Lähteet

## Aiheesta muualla
* 
*
Curetis brunnea

**Curetis brunnea** on sinisiipisten (Lycaenidae) heimoon kuuluva perhoslaji. Lajia tavataan Taiwanista ja Kiinasta. Sen kuvasi tieteelle Alfred Ernest Wileman vuonna 1909.

## Lähteet

## Aiheesta muualla
Venäjän ilmasto

**[[Venäjä]]n [[ilmasto]]** on pääosin mannermainen maan suuren pinta-alan vuoksi; suuri osa maasta on kaukana rannikkoalueista. Etelän ja idän suuret vuoristot estävät Intian valtameren ja Tyynenmeren leudontavia vaikutuksia, mutta Venäjä on pohjoisessa altis Arktisen alueen ja lännessä Atlantin valtameren vaikutukselle. Hallitseva tyyppi Köppenin ilmastoluokituksen mukaan katsottuna on lämminkesäinen mannerilmasto Dfb, joka vallitsee esimerkiksi maan pääkaupungissa Moskovassa. Subarktinen mannerilmasto Dfc on toiseksi laajalle levinnein ja kolmanneksi eniten tavataan kuumakesäistä mannerilmastoa Dfa. Myös subtrooppista kosteaa ilmastoa Cfa sekä keskileveysasteiden aroilmastoa BSk on Venäjällä jonkin verran. Keskilämpötilat laskevat lännestä Siperiaa kohti joka leveysasteella.
## Lämpötilat
Venäjän vuotuinen keskilämpötila on −0,6 celsiusastetta. Lämpimin kuukausi on heinäkuu 16,2 celsiusasteen keskilämpötilalla ja kylmin tammikuu −18 celsiusasteen keskiarvolla. Venäjän kaikkien aikojen pakkasennätys −67,7 celsiusastetta on mitattu sekä Verhojanskissa 5. ja 7. helmikuuta 1829 että Oimjakonissa 6. helmikuuta 1933.
## Vuodenajat
Venäjällä tavataan oikeastaan vain kahta vuodenaikaa, talvea ja kesää. Syksy ja kevät ovat vain lyhyitä välivaiheita näiden vuodenaikojen välissä. Vuodenaikojen välinen keskilämpötilaero on Moskovassa 29 celsiusastetta ja tämä kasvaa syvemmälle sisämaahan mennessä. 
### Talvi

Talvella ilmanvirtaukset tasoittavat usein leveysasteista johtuvia lämpötilaeroja etelän ja pohjoisen välillä. Euraasian aron jäähtyminen muodostaa talvisin Venäjän ylle vahvan korkeapainekeskittymän. Ilman virtaukset ulospäin näiltä korkeapainealueilla aiheuttaa sen, että talvella tuulet puhaltavat Euroopan Venäjälle lounaasta, suurimmalle osalle Siperiaa etelästä ja luoteesta Tyynenmeren rannikkoa pitkin. Erittäin kylmät talvilämpötilat ovat ominaisia suuressa osassa Venäjää. Pakkaseton jakso kestää yli kuusi kuukautta vain Kaukasuksen pohjoisosissa. Maan Euroopassa sijaitsevissa osissa pakkaseton jakso kestää 3–5 kuukautta ja se on lyhimmillään Siperiassa, missä se on vain kaksi kuukautta.
### Kesä
Kesäisin maa-alueiden lämmetessä tuulen suunnat kääntyvät. Tällöin Euroopan Venäjälle tuuli puhaltaa luoteesta, Siperialle pohjoisesta ja kaakkoisille alueille Tyyneltämereltä.

## Sateisuus
Venäjän vuotuinen keskimääräinen sademäärä on noin 511 millimetriä. Maan länsiosat ovat sateisimpia alueita, missä voi sataa 750 millimetriä vuodessa. Venäjän arojen kaakkois- ja eteläosat ovat kuivimpia alle 200 millimetrin vuosisademäärällään.

## Ilmaston lämpeneminen
Venäjän vuotuisen keskilämpötilan voidaan odottaa nousevan 2000-luvun puoliväliin mennessä 0,7–2,6 celsiusastetta verrattuna vuosien 1980–1999 keskilämpötilaan. Nousu on suurempaa talvella. Päivien keskimääräisen ylin lämpötila nousee todennäköisesti noin 3 celsiusastetta päivien keskimääräisten alimpien lämpötilojen noustessa 4–6 celsiusastetta, mikä tarkoittaa lämpötilan vuorokausivaihtelun pienenemistä etenkin Euroopan Venäjällä.

## Lähteet
Santtu Jokinen

**Santtu Jokinen** (s. 30. maaliskuuta 1974) on suomalainen toimitusjohtaja, joka toimii SM-liigajoukkue Turun Palloseuran toimitusjohtajana vuodesta 2017 lähtien. Hänellä on myös aikaisempaa kokemusta toimitusjohdosta.

## Lähteet
Isosepelkalastaja

**Isosepelkalastaja** (*Megaceryle torquata*) on kuningaskalastajiin kuuluva lintulaji. Lajia tavataan hyvin laajalta alueelta Pohjois-, Keski- ja Etelä-Amerikasta.

## Koko ja ulkonäkö
  
Isosepelkalastaja on Amerikan mantereilta tavattavista kuningaskalastajista suurikoisin ja voi kasvaa 38&ndash;42 cm pitkäksi. Sukupuolet eroavat hieman toisistaan ulkonäöltään. Isosepelkalastajakoiras on päästään, töyhdöstään, selästään ja siivistään väriltään harmahtavan sininen. Kurkun ja kaulan ympäri kulkee valkoinen juova ja vatsa ja rinta ovat punaruskeat. Naaraslintu eroaa rinnastaan, joka on harmahtavan sininen ja alaosastaan valkoinen. Isosepelkalastajan nokka on suuri, teräväkärkinen ja väriltään harmaa. 

## Levinneisyys ja elinympäristö
Isosepelkalastajaa tavataan Teksasista Rio Grande-joen laaksosta Keski-Amerikan läpi ja lähes koko Etelä-Amerikasta. Sen elinympäristöä ovat joet, järvet, lammet, laguunit ja suot. Ne elävät usein yksin tai pareittain. Lajin ravintoa ovat kalat kuten kirjoahvenet, sammakot ja käärmeet, joita lintu pyydystää syöksysukeltamalla. Isosepelkalastaja pesii rantatörmän kolossa. Teksasissa pesimäkausi on toukokuussa, Keski-Amerikssa maalis-toukokuussa ja Etelä-Amerikassa tammi-huhtikuussa. 

## Lähteet
Metsu

**Metsu** on muun muassa seuraavien henkilöiden sukunimi:

* Gabriël Metsu (1629–1667), alankomaalainen maalari
* Bruno Metsu (1954–2013), ranskalainen jalkapalloilija
* Koen Metsu (s. 1981), belgialainen poliitikko
Fast & Furious: Hobbs & Shaw

**Fast & Furious: Hobbs & Shaw** () on vuonna 2019 ensi-iltansa saanut David Leitchin ohjaama toimintaelokuva. Se on ''Hurjapäät''-elokuvasarjan ensimmäinen spin-off. Sen pääosia näyttelevät Dwayne Johnson ja Jason Statham.

## Näyttelijät

## Jatko-osa
Elokuvalle on kehitteillä jatko-osa.

## Lähteet

## Aiheesta muualla
*
Emmi Kyytsönen

**Emmi Kyytsönen** on helsinkiläinen graafinen suunnittelija joka tekee kirjojen kansien  ja kuvituksia. Hän on valmistunut taiteen maisteriksi Aalto-yliopiston taiteiden ja suunnittelun korkeakoulusta (ennen  Taideteollinen korkeakoulu).

Kyytsönen aloitti työt kirjojen parissa Otavalla kesätöissä ja työskenteli vuosina 2005–2009 Otavalla yleisen kirjallisuuden kirjagraafikkona. Vuonna 2010 hän perusti Karppi Design toiminimen.

Kyytsönen on tehnyt kuvituksen piirrokset Lasse J. Laineen ja Iiris Kalliolan kirjoittamaan *[[Suomen lasten luontokirja]]an* joka sai vuonna 2010 WWF Suomen Vuoden luontokirja -palkinnon ja vuonna 2011 Tiedonjulkistamisen valtionpalkinnon.

## Lähteet

## Aiheesta muualla
* 
*
Kirsi Äyräs

**Kirsi Äyräs** on Varsinais-Suomen Viro-keskus ry:n toiminnanjohtaja vuodesta 2012. Hän oli Turun Tienoon toimittaja ja toimitussihteeri vuosina 1988–2005, Tarton suomalaisen koulun yhdistys ry:n puheenjohtaja 2006–2012 ja Tarton kansainvälisen koulun (Tartu International School) johtokunnan jäsen 2008–2022.  

Viron ulkoministeriö nimesi Äyräksen 26. marraskuuta 2019 kansalaisdiplomaatiksi ansioistaan Viron ja Suomen suhteiden edistämisessä ja virolaisen kulttuurin esittelemisessä Turun alueella.

## Lähteet
Heikki Viitala

**Heikki Mikko Viitala** (3. helmikuuta 1943 Kauhajoki – 15. marraskuuta 2019 Kuopio) oli suomalainen kanslianeuvos, Kuopion kaupungin virkamies ja historiantutkija.

Viitala valmistui valtiotieteen kandidaatiksi Helsingin yliopistosta 1967 pääaineenaan poliittinen historia ja filosofia. Hän työskenteli vuodesta 1968 usean vuosikymmenen ajan Kuopion kaupungin kansliasihteerinä ja hoiti muita luottamustehtäviä. Viitala tunnettiin Kuopiossa omalaatuisena vaikuttajana, joka edisti monenlaisia hankkeita. Hän oli aktiivinen Suomen ja Neuvostoliiton sekä myöhemmin Suomen ja Venäjän välisessä ystävyystoiminnassa ja pyrki lisäämään Kuopion kansainvälisiä yhteyksiä. Hän vaikutti muun muassa siihen, että Kuopion kaupunki aloitti 1990-luvun alussa yhteistyön Konevitsan luostarin kanssa. Viitalan ansioksi on mainittu myös, että Kuopioon hankittiin Suomen kaupungeista suhteessa väkilukuun eniten muistolaattoja.

Historiantutkijana Viitala kirjoitti useita teoksia Suomen vasemmistolaisen työväenliikkeen historiasta, muun muassa Suomen Kommunistisen Puolueen (SKP) virallisen historiikin, josta ehti ilmestyä vain yksi osa vuonna 1988. Hän oli pitkään SKDL:n Pohjois-Savon piirin johtohenkilö, SKP:hen hän ei koskaan kuulunut. Hän oli vuonna 1989 ehdolla Suomi-Neuvostoliitto-Seuran pääsihteeriksi. Viitala vaikutti myös Kuopion kaupungin perustamassa Snellman-instituutissa, joka julkaisi useita hänen teoksiaan.

## Teoksia
Julkaistu nimellä *Heikki Mikko Viitala*.

**Rauhanoppositio: tutkimus poliittisesta oppositiosta Suomessa vuosina 1940-1944*. Kansankulttuuri, Helsinki 1969.
**25 vuotta ystävyyttä ja yhteistyötä*. Suomi-Neuvostoliitto Seura, Helsinki 1971.
**Neuvostoinformaation tarjonta Suomen kaupungeissa ja kauppaloissa*. Kuopion kaupunginhallitus, Kuopio 1972.
**Satavuotias Kuopion kaupunginvaltuusto*. Kuopion kaupunki, Kuopio 1976.
**YYA-sopimus ja Suomen ja Neuvostoliiton suhteiden kokonaisjärjestelmä* (toim.). Snellman-instituutin B-sarja 13. Snellman-instituutti, Kuopio 1988.
**Vasemmistolainen työväenliike Suomessa. Osa 1. SKP – parlamentaarinen ja vallankumouksellinen puolue 1918-1988*. Suomen Kommunistinen Puolue, Helsinki 1988.
**Snellman, valtakunta ja keisarikunta* (toim.). Snellman-instituutin julkaisuja 10. Kustannuskiila, Kuopio 1990.   
**Suomi ja YYA* (toim.). Snellman-instituutin julkaisuja 12. Kustannuskiila, Kuopio 1990.   
**Suomalainen kaupunki edustaa*. Snellman-instituutti, Kuopio 1991.
**Vastavirtaan vasemmisto*. Snellman-instituutti, Kuopio 1993.
**Savon työmies, Kansan sana: historian kulku*. Snellman-instituutti, Kuopio 2013.

## Lähteet

## Aiheesta muualla
*Viitala, Heikki Mikko Kauhajokelaisia kirjoittajia, Kauhajoen museo.
Kaikukuvaus

**Kaikukuvaus** tai **ultraäänikuvaus** on radiologinen kuvantamismenetelmä, joka perustuu suurtaajuisen äänen heijastumiseen eri tiheyksisten kudosten rajapinnoista.

Ultraäänilaitteella voidaan kuvantaa pehmytkudoksia reaaliaikaisesti. Ultraäänitutkimuksessa tarkastellaan yleensä liikkuvaa kuvaa, mutta mittauksia ja kuvan tallennusta varten kuva voidaan pysäyttää.

Korkeat ultraäänet heijastuvat kudoksista eri tavoin. Kovista kudoksista kuten luun pinnasta ja paksuista kalvoista ne heijastuvat kokonaan, nesteestä (esimerkiksi virtsarakko) heijastuu hyvin vähän. Mitä enemmän nestettä tutkittava kohde sisältää, sitä tummempana se näkyy kuvassa. Tiiviit kudokset näkyvät valkoisina.

Tyypillisiä tutkimuskohteita ovat kohtu ja sikiö, maksa, munuaiset ja sydän. Lisäksi poski- ja otsaontelotulehduksia (sinuiitti) tutkitaan ultraäänellä. Luita ja niveliä ei yleensä tutkita, koska kuvassa nähdään vain pinta mutta ei luun sisään. Mahan ja suoliston tutkiminen on hankalaa, koska ääniaalto ei etene näiden sisältämissä kaasuissa. Keuhkojen tutkiminenkin on rajoittunutta. 

Erityisanturin avulla voidaan saada parempi näkyvyys useammista rakenteista. Esimerkiksi prostatatutkimuksissa hyödynnetään endoraktaalista anturia. Kilpirauhasen ja kaulan kuvantamisessa taas saadaan hyvä kuvatarkkuus jo pinta-anturin avulla.

Niin sanotuilla doppler-ultraäänilaitteilla voidaan havaita kohteen liikkumissuunta. Anturia kohti tuleva kohde näytetään eri värisenä kuin poispäin menevä kohde. Doppler-ultraääntä käytetään tutkittaessa verenvirtausta ja sillä voidaan havaita ja tutkia muun muassa sydämen läppävikoja, joihin liittyy usein virtaavan veren poikkeavaa pyörteilyä. Pyörteet näkyvät näin sinisinä ja punaisina purskahduksina.

Ultraääni on turvallinen kuvantamismenetelmä, koska siinä ei tarvita ionisoivaa säteilyä.

## Viitteet

## Aiheesta muualla
Yle Uutisvahti

**Yle Uutisvahti** oli Yleisradion vuonna 2014 julkaisema uutissovellus, jossa käyttäjä voi seurata Yle Uutisten sisältöjä. Sovellus oli saatavana Android- ja  iOS-käyttöjärjestelmille.

Yle Uutisvahti oppi käyttäjänsä valinnoista, käyttäjä voi halutessaan korostaa tai vähentää tiettyjen aiheiden näkyvyyttä sovelluksessa. Uutisvahti lähetti myös ilmoituksia käyttäjän mobiililaitteesen ja suositteli uutisia.

Uutisvahdista tuli lokakuussa 2018 maailman ensimmäinen uutissovellus, jossa koneoppiva robotti tuo suosituksia suoraan käyttäjän lukitusnäytölle. Suosittelualgoritmi oppi käyttäjän kiinnostuksen kohteet sovelluksen historiatietoja käyttämällä ja käyttäjän itsetekemiä aihepainotuksia seuraamalla.

Uutisvahti siirtyi osaksi Yle-sovellusta vuoden 2023 aikana. Uutisvahdin toiminnot löytyvät jatkossa Yle-sovelluksesta. Suosituimmat ominaisuudet, kuten tuoreimmat uutiset, läheltä- ja sinulle-listat, ovat Yle-sovelluksessa samaan tapaan kuin Uutisvahdissa.

## Katso myös

* Yle Uutiset
* Yle Areena
* Yle Elävä arkisto

## Lähteet
Spink

**Spink** voi tarkoittaa seuraavia:

## Paikkoja

* Spink, kylä Laoisin kreivikunnassa Irlannissa
* Spink County, Yhdysvaltain piirikunta

## Henkilöitä

* Bob Spink (s. 1948), brittiläinen poliitikko
* Jimmy Spink (1890–1943), englantilainen jalkapalloilija
* Nigel Spink (s. 1958), englantilainen jalkapalloilija
* Solomon L. Spink (1831–1881), yhdysvaltalainen juristi
* Tylor Spink (s. 1992), kanadalainen jääkiekkoilija
* Tyson Spink (s. 1992), kanadalainen jääkiekkoilija

## Muita merkityksiä
* 12201 Spink, päävyöhykkeen asteroidi.
Agustín Argüelles

**Agustín Argüelles** (1776−1844) oli espanjalainen valtiomies. Hän oli 1808−1814 cortesin eli valtiopäiväin jäsen ja liittyi vapaamielisiin, jonka johdosta hän Ferdinand VII:n tultua kotimaahan 1814 joutui vankilaan. Hän vapautui vuoden 1820 vallankumouksen jälkeen ja oli 1820−1821 sisäasiainministerinä. Kun vapaa hallitusmuoto taas lakkautettiin, Arguelles pakeni Englantiin, mutta palasi saatuaan armahduksen 1832 ja tuli jälleen cortesin jäseneksi. Hän oli jonkin aikaa toisen kamarin puheenjohtaja. 1841 cortes valitsi hänet alaikäisen kuningattaren holhoojaksi. Arguelles oli innokas vapauden ystävä ja siveellisessä elämässään moitteeton.

## Lähteet

## Aiheesta muualla
Arnljot Gelline

**Arnljot Gelline** (k. 1030) oli ruotsalainen pakolainen ja rosvo Jämtlannin metsissä, päätä pitempi kaikkia muita miehiä. Hän rupesi 1030 Olavi Pyhän palvelukseen tämän mennessä Norjaan. Kuninkaan kehotukseen kastattaa itsensä hän vastasi: "Tähän saakka olen uskonut vain omaan voimaani ja kykyyni, mutta tämän jälkeen tahdon, kuningas, mieluummin uskoa sinuun" ja vastaanotti sitten kasteen. Pian sen jälkeen hän kaatui kuninkaan kanssa Stiklestadin taistelussa. Bjørnstjerne Bjørnson on kirjoittanut hänestä samannimisen runon.

## Kirjallisuudessa
* Bjørnstjerne Bjørnsonin runoelma *Arnljot Gelline* vuodelta 1870.
* Victor Hugo Wickströmin romaani *Arnliot Gällina* vuodelta 1896.
* Aksel Lindströmin romaani *Rövaren* vuodelta 1960, jossa Arnljot Gelline on päähenkilö.

### Näytelmiä
* Wilhelm Peterson-Bergerin ooppera *[[Arnljot]]* vuodelta 1910, jota on vuodesta 1935 esitetty vuosittain puhenäytelmänä Frösönin saarella Arnljotlägdenissä.
* *[[Spelet om Heilag Olav]]*, jota on esitetty vuosittain heinäkuussa vuodesta 1954 Norjassa Stiklestadissa. Arnljot kohtaa siinä kuningas Olavi Pyhän, ottaa kasteen ja taistelee hänen armeijassaan.

## Lähteet
Nukkahanhikki

**Nukkahanhikki** (*Potentilla villosa*) on ruusukasvien heimoon ja sormihanhikkien sukuun kuuluva kukkakasvilaji. Kasvi on kotoisin Pohjois-Amerikan luoteisosista, jossa sen levinneisyys ulottuu Alaskasta Albertan kautta Oregoniin; yksittäisiä havaintoja on myös Itä-Aasiasta.

## Ulkonäkö ja koko
Nukkahanhikki on monivuotinen, maavarrellinen ruohokasvi. Sillä on useita karvaisia tai nukkaisia, 20–30 senttimetrin korkuisia varsia, jotka kasvavat vanhojen, kuolleiden lehtien alle hautautuneesta paksusta pohjasta. Paksut, nahkeat pohjuslehdet ovat jakautuneet kolmeen lehtisuonelliseen, hammaslaitaiseen lehdykkään, joiden alapinta on nukkainen tai silkkikarvainen. Korkeammalla varressa voi olla muutamia lähes samankokoisia lehtiä.

Nukkahanhikki kukkii heinäkuusta syyskuuhun; kukinnossa on yhdestä viiteen kukkaa. Verhiö on viisilohkoinen; kukkapohjuksessa on viisi suojuslehdykkää. Kulhomaisessa teriössä on viisi keltaista, lovikärkistä terälehteä, joista jokaisen pituus on korkeintaan 1,2 senttimetriä. Jokaisessa terälehdessä on oranssi tyvilaikku. Kukan keskuksessa on tavallisesti 20 hedettä. Nukkahanhikin hedelmä on lukuisista pienistä pähkylöistä koostuva kertohedelmä.

## Elinympäristö
Nukkahanhikki on tyypillinen merenrantakasvi. Sitä esiintyy rannikkojyrkänteillä ja rannoilla, mutta myös niityillä, tundralla ja vuoristolouhikoissa.

## Lähteet
PerformanceSirkus

**PerformanceSirkus** on helsinkiläinen, vuonna 1996 näyttelijä-ohjaaja, teatteritaiteen maisteri Vesa-Petteri Asikaisen perustama monitaiteellinen ammattiteatteriryhmä, joka yhdistää esityksissään puhe- ja musiikkiteatteria, tanssia ja sirkustaidetta, tarjoten ainutlaatuista monitaiteellista teatteria, jollaista ei muualla Suomessa nähdä. Ainutlaatuisuus perustaa pohjansa poikkitaiteellisuuteen; eri taiteenlajeja sulavasti yhdistelevään ja yhteen nitovaan esitystaiteen genreen.

PerformanceSirkus on profiloitunut myös aktiiviseksi kiertueteatteriksi, joka on vaikuttanut esitystoiminnallaan sekä alueellisesti että valtakunnallisesti.

PerformanceSirkusyhdistys on teatterin, sirkusteatterin ja musiikin moniosaaja, joka on perustamisestaan lähtien vaikuttanut laaja-alaisesti, ainutlaatuisesti ja aktiivisesti näyttämötaiteen kentällä. 

Lisäksi PerformanceSirkusyhdistys on tehnyt pitkäjänteistä taide- ja ympäristökasvatustyötä sekä verkostoitunut ja esiintynyt lukuisissa tapahtumissa myös kansainvälisesti.

PerformanceSirkusyhdistyksen osaamisessa yhdistyvät pedagoginen ammattitaito ja laaja kokemus useista monivuotisista kulttuuriyhteistyöhankkeista.

Teatterin toimintaa ovat vuosien varrella tukeneet mm. Helsingin kulttuurikeskus, Taiteen edistämiskeskus ja Opetus- ja kulttuuriministeriö.

PerformanceSirkuksen toimitilat sijaitsevat Kaapelitehtaalla Helsingissä.
Siniraitapiikkimakrilli

**Siniraitapiikkimakrilli** (*Caranx sexfasciatus*) on piikkimakrillien (Carangidae) heimoon kuuluva kalalaji.

Siniraitapiikkimakrillin tavallinen pituus on 60 senttimetrin luokkaa, mutta maksimipituus on jopa 120 senttimetriä. Suurin lajilla tavattu paino on 18 kilogrammaa.

Siniraitapiikkimakrillia tavataan indopasifisella merialueella ja itäisellä Tyynellämerellä.

Siniraitapiikkimakrilli saavuttaa sukukypsyyden keskimäärin 42 senttimetrin mittaisena. Aikuiset siniraitapiikkimakrillit elävät riutoilla meri- ja rannikkovesissä 0–146 metrin syvyisessä vedessä. Nuoria yksilöitä voidaan tavata estuaareissa. Ne muodostavat tiheitä parvia saalistakseen kaloja, kuten kardinaaliahvenia. Siniraitapiikkimakrillit ajavat saaliskalaparven koralliriuttaa päin, ja kun ne menevät paniikkiin, on piikkimakrillien helppoa napata ne. Lajin ravintoa ovat kalojen lisäksi kalmarit ja äyriäiset.

## Lähteet
FV-4

**FV-4** on Fuerteventuran saarella, Espanjassa kulkeva päätie, joka saa alkunsa FV-2 risteyksestä Tuinejen kunnassa lähellä Teguitarin kylää. Tie päättyy Gran Tarajalin satamakaupunkiin ja sillä on pituutta vain noin neljä ja puoli kilometriä. Pääosin tie on kaksikaistainen, mutta Gran Tarajalin kaupungissa on lyhyt nelikaistainen osuus. Tie yhdistää FV-2 kanssa saaren pääkaupunki Puerto del Rosarion Gran Tarajalin satamaan, josta on lauttayhteys Gran Canarialle. 

## Reitti

* Tuineje
** Teguitar (FV-2, FV-20)
** Barrio de Panchito Ramos (FV-512)
** La Fuentita (FV-520)
** Las Playitas (FV-512)
** Gran Tarajal 

## Lähteet
Lintulampi (Espoo)

**Lintulampi** () on noin 30 aarin laajuinen metsälampi luoteisessa Espoossa. Virallisen kaupunginosajaon mukaan se sijaitsee Nuuksiossa. Nuuksion Pitkäjärvi sijaitsee Lintulammen länsipuolella ja Bodominjärvi itäpuolella. Edellisiä lähempänä pohjoisessa on muun muassa Hynkänlampi ja Sultingsträsk; myös etelässä on useita pieniä vakavesiä, kuten Pikku Sorlampi, Sorlampi ja Malmilampi.

Lintulampi sijaitsee Espoonjoen valuma-alueella, joka on kolmannen jakovaiheen vesistöalue Suomenlahden rannikkoalueen päävesistössä.

Lintulampea ei pidä sekoittaa ruotsinkielisen nimensä perusteella Kakarlampeen, joka sijaitsee nelisen kilometriä Lintulammesta lounaaseen.

## Aiheesta muualla
*Paikkatietoalusta: Lintulampi

## Lähteet
Christoph Arnold

**Christoph Arnold** (1650 Sommerfeld Leipzigin lähellä − 1695) oli tähtitieteellisistä havainnoista kuuluisa saksalainen talonpoika. Hän perusti omin varoin havaintotornin taloonsa ja oli ensimmäinen, joka käänsi huomion vuosien 1683 ja 1686 pyrstötähtiin ja teki havaintoja Merkuriuksen kulusta Auringon ohi 31. lokakuuta 1690. Hänen havaintonsa on julkaistu.

## Lähteet
Formula 2 -kausi 2020

**Formula 2 -kausi 2020** oli FIA:n järjestämä mestaruussarja Formula 2 -autoille. Kausi on kokonaisuudessaan 54., vaikkakin vasta neljäs nykyisellä nimellään.

Nyck de Vries voitti kauden 2019 kuljettajien maailman mestaruuden. Valmistajien mestaruuden voitti DAMS. Kaudella 2020 kuljettajien maailmanmestaruuden voitti Mick Schumacher ja tallien mestaruuden Prema Racing.

## Sopimukset
Alla olevat tallit ja kuljettajat kilpailivat kaudella 2020. Uusin tulokas talleissa oli Hitech Grand Prix. HWA Racelab korvasi sarjassa aiemmin ajaneen Arden International -tallin.

Tiimien renkaat toimitti edellisten kausien tapaan Pirelli, mutta rengaskoko muuttui 18 tuuman kokoiseksi.

Tasavertaisuuden takaamiseksi kaikki ajavat identtisillä Dallara F2 2018 -autoilla ja V6 turbomoottoreilla.

## Tallit ja kuljettajat

## Kilpailukalenteri
Kauden alku ja kilpailukalenteri muuttuivat maailmalla vallinneen koronavirusepidemian vuoksi. Epidemian aikana järjestettiin katsojille virtuaalisia eSports-kilpailuja, joihin F2-kuljettajat osallistuivat. Uusia kilpailuja oli muun muassa Mugello Circuit -radalla järjestetty Toscanan osakilpailu, joka ajettiin syyskuussa samana viikonloppuna kuin Formula 1 -sarjan samanniminen osakilpailu.

## Lähteet
Edwin Arnold

**Edwin Arnold**, Sir (1832–1904) oli englantilainen runoilija ja orientalisti. Hän oleskeli jonkun aikaa Intiassa, Hän oli Daily Telegraphin toimittaja ja tunnettu teoksestaan *The Light of Asia* (1898), jossa hän käsitteli Buddhan elämää ja oppia. Teoksen on kuvittanut Jessie M. King.

Hän on kirjoittanut muitakin runoja sekä proosaa.

## Teokset
* *Aasian valo: runoelma Gautama Buddhan elämästä ja opista* (*The Light of Asia*), suomentanut Jussi Snellman, WSOY 1951.
 
## Lähteet

## Aiheesta muualla
Tania Mallet

**Tania Mallet** (19. toukokuuta 1941 – 30. maaliskuuta 2019) oli englantilainen malli ja näyttelijä. Hän esiintyi vuonna 1964 Sean Conneryn kanssa James Bond -elokuvassa *[[007 ja Kultasormi]]* Tilly Mastersonina. Mallet oli Helen Mirrenin serkku, Malletin äiti ja Mirrenin isä olivat sisaruksia. Hän työskenteli jo ennen elokuvaosaansa mallina, ja palasi mallin uralle. Hän myös mainitsi, että mallina ansaitsi paremmin kuin elokuvaroolista.

## Lähteet
Beckman

**Beckman** tai **Beckmann** on muun muassa seuraavien henkilöiden sukunimi:

* Arnold Orville Beckman (1900–2004), yhdysvaltalainen kemisti
* Bror Beckman (1966–1929), ruotsalainen säveltäjä
* David Beckmann (s. 2000), saksalainen rata-autoilija
* Erik Beckman (1935–1995), ruotsalainen kirjailija
* Ernst Beckman (1850–1924), ruotsalainen lehtimies ja poliitikko
* Francisco Beckmann (1883–1963), alankomaalais-panamalainen katolinen arkkipiispa
* Jonas Beckman (1729–1811), ruotsalais-suomalainen asessori ja ruukinpatruuna
* Liisi Beckmann (1924–2004), suomalainen taiteilija ja muotoilija
* Max Beckmann (1884–1950), saksalainen taidemaalari
* Mikkel Beckmann (s. 1983), tanskalainen jalkapalloilija
* ‎Oswald Heribert Beckman (1851–1924), amerikansuomalainen lääkäri
* Rudolf Beckman (1889–1972), suomalainen juristi.

## Nimen muita merkityksiä
* Beckmann-toisiintuminen, kemiallinen reaktio, oksiimin toisiintuminen amidiksi
* 3737 Beckman, asteroidi.
FV-10

**FV-10** on Fuerteventuran saarella, Espanjassa sijaitseva päätie, joka saa alkunsa saaren pääkaupunki, Puerto del Rosariosta. Sieltä tie jatkuu La Olivan kuntakeskuksen kautta El Cotilloon. Tie on kokonaisuudessaan noin 37 kilometriä pitkä. Tiellä on lyhyitä nelikaistaosuuksia Puerto del Rosariossa sekä muutama ohituskaistaosuus. 

## Reitti

* Puerto del Rosario (FV-3)
** Los Estancos (FV-220, FV-219)
** Tetir (FV-222, FV-225)
** La Matilla (FV-207)
* La Oliva
** Tindaya (FV-103)
** La Oliva (FV-101)
** Lajares (FV-109)
** El Roque
** El Cotillo 

## Lähteet
Satayksivuotias, joka jätti laskun maksamatta ja katosi

**Satayksivuotias, joka jätti laskun maksamatta ja katosi** () on ruotsalainen komediaelokuva vuodelta 2016. Se on suoraa jatkoa vuonna 2013 ensi-iltansa saaneelle *[[Satavuotias, joka karkasi ikkunasta ja katosi]]* -komedialle, joka perustuu Jonas Jonassonin samannimiseen romaaniin.

Elokuvassa päähenkilö Allan (es. Robert Gustafsson) päätyy uuteen seikkailuun etsiessään arvokkaan neuvostoliittoaikaisen limsan reseptiä. Elokuva sai ensi-iltansa Suomessa ja Ruotsissa 25. joulukuuta 2016.

## Juoni
Elokuva jatkuu siitä mihin edellinen päättyi. Allan on elänyt vuoden verran leppoisaa elämää Balilla mutta nyt rahat alkavat olla lopussa. 101-vuotissyntymäpäiväjuhlissaan hän tarjoaa ystävilleen punaista juomaa, limonadia nimeltä kansansooda, jonka kehittämisessä hän auttoi venäläisiä työskennellessään kylmän sodan aikana vakoojana sekä venäläisille että amerikkalaisille. Allan ystävineen aikoo rikastua juoman avulla ja he päättävät matkustaa Berliiniin, jonne Allan muistelee jättäneensä reseptin. Matkalla Allan muistelee menneitä. Peräänsä he saavat kostonhimoiset gangsterit, vanhat tutut Venäjältä sekä Amerikan keskustiedustelupalvelu CIA:n.

## Näyttelijöitä

## Vastaanotto

## Lähteet

## Aiheesta muualla
*
Parihanhikit

**Parihanhikit** (*Argentina*) on ruusukasvien heimoon kuuluva kasvisuku. Eräät tutkijat luokittelevat sukuun 70 lajia, kun taas toiset luokittelevat koko suvun lähisukuisten sormihanhikkien eli hanhikkien (*Potentilla*) sektioksi *Leptostylae*.

## Lajeja
* Ketohanhikki (*Argentina anserina*, syn. *Potentilla anserina*)
* *[[Argentina anserinoides]]* (syn. *Potentilla anserinoides*)
* *[[Argentina egedei]]* (syn. *Potentilla egedei*)
* *[[Argentina pacifica]]* (syn. *Potentilla pacifica*)

## Lähteet
Meriketohanhikki

**Meriketohanhikki** (*Argentina anserina* subsp. *groenlandica*) on ruusukasvien heimoon ja parihanhikkien sukuun kuuluvan ketohanhikin alalaji. Alalajista käytetään myös nimeä **merihanhikki**. Omana lajinaan pidetty *Argentina egedii* tai *Potentilla egedei* luetaan nykyisin kuuluvaksi meriketohanhikkiin.

## Ulkonäkö ja koko
*Argentina egedei* on matalakasvuinen, monivuotinen ruohokasvi, jonka suikertavat punaiset rönsyt voivat olla jopa 80 senttimetriä pitkiä. Kasvin 10–40 senttimetrin pituiset lehdet ovat tasaisesti jakautuneet nyhälaitaisiin, 3–5 senttimetrin pituisiin ja kahden senttimetrin levyisiin lehdyköihin, joiden pinnalla on ohut kerros valkoisia, silkkimäisiä karvoja. *Argentina egedei* -lajin erottaa läheisestä sukulaisestaan ketohanhikista (*Argentina anserina*) juuri karvojen avulla, sillä jälkimmäisellä karvat ovat tiheämmässä.

*Argentina egedei* -lajin keltaiset, viisiteräiset kukat kasvavat yksittäin 5–15 senttimetrin pituisen kukkavarren päässä; kukkien halkaisija on 2–3,5 senttimetriä. Hedelmä on lukuisista kuivista pähkylöistä koostuva kertohedelmä.

## Levinneisyys ja elinympäristö
*Argentina egedei* on suolankestävä kasvi, joka kasvaa luonnonvaraisena Pohjoisen pallonpuoliskon arktisilla ja viileänlauhkeilla rannikkoseuduilla, erityisesti suolamarskissa. Lajin levinneisyysalueen eteläraja sijaitsee Pohjois-Amerikassa Kaliforniassa, Long Islandilla ja New Yorkissa, Euraasiassa Itämeren rannoilla ja Itä-Siperian rannikolla. Englanniksi lajia kutsutaan nimellä *Eged's silverweed*, mutta joskus siitä käytetään virheellisesti myös nimitystä *Pacific silverweed*. Nimitys *Pacific silverweed* viittaa tosin tavallisemmin lähisukuiseen *[[Argentina pacifica]]* -lajiin.

## Luokittelu
*Argentina egedei* on aiemmin luokiteltu sormihanhikkien (*Potentilla*) sukuun nimellä *Potentilla egedei*. Lajia pidetään osana *Argentina anserina* -lajikompleksia; jotkut kasvitieteilijät pitävät lajia vaihtoehtoisesti *Argentina anserina* -lajin alalajina.

## Lähteet
Robert Shwartzman

**Robert Shwartzman** (, s. 16. syyskuuta 1999 Tel Aviv, Israel) on israelilais-venäläinen rata-autoilija.

Shwartzman kuuluu Ferrarin nuorten kuljettajien koulutusohjelmaan.

## Ura
Shwartzman aloitti kartingin vuonna 2004, viiden vuoden ikäisenä. Kartingammattilaisena hän vietti seitsemän vuotta, voittaen useita mestaruuksia ympäri Eurooppaa.

Vuonna 2014 hän siirtyi Formula 4 -sarjaan. Vuosina 2016 ja 2017 hän kisasi Formula Renault -sarjassa. Hän voitti vuonna 2018 Toyota Racing Seriesin mestaruuden.

Shwartzman voitti kauden 2019 FIA Formula 3 -sarjan mestaruuden. Hän kilpaili kausina 2020–2021 FIA Formula 2 -sarjassa.

Kaudella 2022 hän toimi Formula 1 -sarjassa Ferrarin varakuljettajana.
Vuonna 2022 Shwartzman siirtyi ajamaan Venäjän sijasta Israelin lisenssillä Venäjän hyökättyä Ukrainaan helmikuussa 2022.

## Formula 3 -tulokset

## Formula 2 -tulokset

## Formula 1 -tulokset
### Tulokset kilpailuittain

## Lähteet
Jääpallon Elitserien-kausi 2019–2020

Ruotsin jääpallon Elitserien  pelattiin kaudella 2019-2020 neljäntoista joukkueen kaksinkertaisena sarjana. Kuusi parasta joukkuetta selviytyivät suoraan pudotuspelien neljännesvälieriin, sijoille 7-10 karsivat pääsystä neljännesvälieriin ja sijoille 12-13 sijoittuneet joukkueet joutuivat karsimaan sarjapaikastaan. 

Sarjaan olivat nousseet Åby/Tjureda IF ensikertalaisena ja AIK 54 vuoden jälkeen edellisen esiintymisen päättyessä pääsarjassa keväällä 1965. AIK:n miesten joukkue aloitti toimintansa uudelleen vuonna 2004 lähes 20 vuoden jääpallotoiminnankeskytyksen jälkeen.

Tällä kaudella Elitserienissä pelasi 22 suomalaispelaajaa, joiden lisäksi päävalmentajana toimi edelleen kaksi suomalaisvalmentajaa. IFK Vänersborgin päävalmentajana toimii Ari Holopainen ja IK Siriuksen päävalmentajana toimi Esa Määttä. Venäjältä tuli kokeneita pelaajia. Muita ulkomaalaisvalmentajia oli Neuvostoliittoa ja Kazakstania aikanaan pelaajana edustanut Sergei In-Fa-Lin, joka valmensi sarjanousija Åby/Tjureda IF:ää. Uusia ulkomaalaispelaajia tuli myös Elitserieniin. Elitserieniin nousseessa AIK:ssa pelasivat Pavel Rjazantsev (entinen seura Neftyanik), Dimitri Loginov (Vodnik), Aleksei Šižov (Baikal) ja Aleksandr Kim (Neftyanik). Åby/Tjureda IF:ssä venäläisenä oli Jevgeni Šadrin (Baikal Energy). Uusia suomalaisia Elitserienin pelaajia olivat AIK:n Kalle Lempinen (Kampparit), Vetlandan Santtu Nurmi (Veiterä) ja Brobergin Tatu Ässämäki (JPS).  

Elitserien sai kauden alussa uuden hallipaikkakunnan, kun sarjaan nousseen Åbo/Tjuredan halli valmistui kauden alussa lokakuussa 2019. Tällä sarjakaudella kahdeksan Elitserien-joukkuetta 14:stä pelasi kotiottelunsa hallissa eli Västerås SK, IFK Vänersborg, Sandvikens AIK, Vetlanda BK, Villa-Lidköping, Edsbyns IF, Åby/Tjureda IF ja Broberg/Söderhamn Bandy.

## Sarjataulukko

## Pudotuspelit
### Neljännesvälierät

### Puolivälierät

### Välierät

### Loppuottelu

Uppsalan Studenternas Idrottsplanilla pelatussa loppuottelussa pelasivat edellisvuoden loppuottelijat eli Edsbyn  IF ja Villa Lidköping. Ottelussa ei ollut yleisöä koronavirusepidemiasta johtuen. Mestarijoukkue Edsbynissä pelasi suomalaisista veljekset Tuomas ja Tommi Määttä. Edsbyns IF otti 3-0 -  johdon ensimmäisellä puoliajalla ensin kokeneen Jonas Edlingin ja sen jälkeen kahdella Mattias Hammarströmin maalilla, joista 2-0 - maali tuli rangaistuslyönnistä. Toisella puoliajalla Edsbyn lisäsi johtoaan Tuomas Määtän maalilla ennen kuin Villan Martin Andreasson teki joukkueen ainokaisen. Loppunumerot 5-1:een viimeisteli Hammarström kolmannella maalillaan. Edsbyn siis uusi yhden välivuoden jälkeen mestaruuden, joka oli nyt seuran 12.

## Karsinnat
Karsinnat pelattiin neljän joukkueen sarjana. Karsinnoissa pelasivat Elitserienin toiseksi ja kolmanneksi viimeinen ja Allsvenskanin toiseksi ja kolmanneksi paras joukkue. Kaksi parasta joukkuetta selviytyivät seuraavaksi kaudeksi Elitserieniin.

Frillesås BK ja IK Sirius säilyttivät Elitserien-paikkansa.

## Parhaat maalintekijät - runkosarja

## Lähteet
Richard Appel

**Richard Appel** (s. 21. toukokuuta 1963 New York) on yhdysvaltalainen televisiokäsikirjoittaja ja -tuottaja. Hän on tehnyt animoituja tilannekomediasarjoja *[[Simpsonit]]*, *[[Kukkulan kuningas]]*, *[[Family Guy]]*, *[[American Dad!]]* ja *[[The Cleveland Show]]*.

Appel on alkuperäiseltä koulutukseltaan lakimies. Hän työskenteli *Simpsonien* käsikirjoittajana sarjan 6.–9. tuotantokausilla vuosina 1994–1997 ja kirjoitti sarjaan kuusi jaksoa. Hän loi sarjaan Mona Simpson -hahmon, jonka hän nimesi vaimonsa, kirjailija Mona Simpsonin mukaan. Sen jälkeen Appel on ollut *Kukkulan kuninkaan* vastaavana tuottajana (showrunner) 1997–2001, *Family Guyn* tuottajana (co-executive producer) vuodesta 2008 ja *American Dad!* -sarjan tuottajana (executive producer) 2008–2009. Hän kehitti *The Cleveland Show* -sarjan yhdessä Seth MacFarlanen ja Mike Henryn kanssa ja oli siinä sekä showrunner että executive producer yhdessä Henryn kanssa.

Appel on ollut myös tuottajana *[[The Bernie Mac Show]]* -sarjassa (ei animaatio) ja näytellyt elokuvassa *[[I Heart Huckabees]]*.

## Lähteet

## Aiheesta muualla
*
ICNIRP

**ICNIRP** (International Commission on Non-Ionizing Radiation Protection)  eli **Kansainvälinen ionisoimatonta säteilyä käsittelevä suojelutoimikunta** on Saksassa vuonna 1992 perustettu tieteellinen yhdistys. Sen on perustanut Kansainvälisen säteilysuojeluyhdistys (IRPA) edistämään ionisoimattomalta säteilyltä suojautumista ihmisten ja ympäristön hyväksi. Järjestöllä on tässä aihepiirissä tunnustetun NGO-organisaation asema Maailman terveysjärjestön (WHO) ja Kansainvälisen työjärjestön (ILO) piirissä.

Yhdistys koostuu enintään 14-jäsenisestä toimikunnasta, jonka jäsenet ovat edellisen toimikunnan valitsemia. Toimikunta valitsee itselleen 25 ulkoista tutkimusalan neuvonantajaa ja sillä on apunaan Saksan Münchenissä sijaitseva kaksijäseninen tieteellinen sihteeristö, joka suorittaa hallinnollisia, tieteellisiä ja tiedotustehtäviä sekä vastaa yhdistyksen yhteiskuntasuhteista.

ICNIRP perustettiin jatkamaan Kansainvälisen säteilysuojeluyhdistyksen (IRPA) asettaman kansainvälisen inonisoimattoman säteilyn komitean (INIRC) työtä.

## Toiminta
ICNIRP toimii Kansainvälisessä sähköisten ja magneettisten kenttien hankkeessa (International EMF Project), jonka muina osallistujatahoina ovat Maailman terveysjärjestö WHO, WHO:n kansainvälinen syöväntutkimuskeskus IARC, YK:n ympäristöohjelma UNEP, Kansainvälinen työjärjestö ILO, Kansainvälinen telekommunikaatiounioni ITU, Euroopan komissio, Kansainvälinen sähkötekninen komissio IEC sekä Pohjois-Atlantin puolustusliitto NATO

## Lähteet

## Aiheesta muualla
*Electromagnetic fields and public health (2007)  (who.int)
Eurooppalainen rikosrekisteritietojärjestelmä

**Eurooppalainen rikosrekisteritietojärjestelmä** (, ECRIS) on huhtikuussa 2012 käyttöön otettu hajautettu tietojenvaihtojärjestelmä, joka mahdollistaa tehokkaan tietojenvaihdon annetuista rikostuomioista Euroopan unionin jäsenvaltioiden kesken. Järjestelmän avulla tuomarit, syyttäjät ja hallintoviranomaiset voivat saada kattavat tiedot kaikkien unionin kansalaisten rikostuomioista riippumatta siitä, missä jäsenvaltiossa tuomiot on annettu. Kukin jäsenvaltio tallentaa omien kansalaistensa rikosrekisteritiedot kansalliseen tietokantaansa, ja pyydettäessä toimittaa ne muille jäsenvaltioille.

Järjestelmä oli aiemmin kolmansien maiden kansalaisten osalta puutteellinen, joten huhtikuussa 2019 siihen päätettiin lisätä keskitetty tietokanta, johon on koottu tietoja kolmansien maiden kansalaisten ja kansalaisuudettomien henkilöiden rikostuomioista (ns. ECRIS-TCN-järjestelmä). Järjestelmän avulla voidaan tehokkaammin selvittää, onko jollain EU-maalla rikosrekisteritietoja EU:n ulkopuolisen maan kansalaisesta, joka on parhaillaan rikosoikeudellisen menettelyn tai taustatarkastuksen kohteena.

Järjestelmä luotiin, koska oli tarve parantaa rikosrekistereitä koskevaa EU:n laajuista tietojenvaihtoa. ECRIS-järjestelmää käytetään noin kolme miljoonaa kertaa vuodessa tietojen vaihtamiseksi aiemmista rikosoikeudellisista tuomioista.

## Lähteet
Gomphidiaceae

**Gomphidiaceae** on Boletales-lahkoon kuuluva sieniheimo, joka sisältää kolme tai neljä sukua. Suomessa esiintyy kaksi sukua, limanuljaskat (*Gomphidius*) sekä rusakkonuljaskat (*Chroogomphus*). Nämä kaksi sukua tunnetaan yhteisellä nimellä **nuljaskat**. Suurin osa Gomphidiaceae-lajeista on helttasieniä. Tämän vuoksi ne luokiteltiin ennen lahkoon Agaricales.

## Suvut
* Rusakkonuljaskat (*Chroogomphus*)
* *[[Cystogomphus]]*
* Limanuljaskat (*Gomphidius*)
* ?*[[Gomphogaster]]*

## Lähteet
Andreas Gursky

**Andreas Gursky** (15. tammikuuta 1955 Leipzig) on saksalainen valokuvaaja. Hänet tunnetaan digitaalisesti muokatuista valokuvistaan, jotka tarkastelevat kriittisesti kulutusta sekä nykyelämän haittoja.

## Historia
Hän syntyi vuonna 1955 Leipzigissa Itä-Saksassa. Hänen perheensä kuitenkin muutti Länsi-Saksaan Esseniin hänen ollessaan pieni. Vuoden 1957 loppupuolella he muuttivat edelleen Düsseldorfiin, missä hän myös vietti nuoruutensa. Hänen vanhemmillaan oli valokuvausstudio, mutta nuori Gursky ei ollut kuitenkaan silloin kiinnostunut alasta. Vuosina 1977 - 1980 hän opiskeli Folkwangin taideyliopistossa (*Folkwang Universität der Künste*) Essenissä. Tämän jälkeen hän aloitti vuonna 1980 opinnot valokuvaaja Thomas Struthin kannustamana maineekkaassa Düsseldorfin taideakatemiassa, jossa hän opiskeli vuoteen 1987 saakka. Opettajina hänellä oli muun muassa Bernd ja Hilla Becher. Vuosina 2010 – 2018 hänellä oli professuuri samassa oppilaitoksessa. 

## Valokuvat
Gurskya arvostetaan metodisesta lähestymistavastaan suurikokoisissa värivalokuvissa, joissa kuvataan usein arkkitehtuuria ja maisemaa yläperspektiivistä. Myös hänen räikeä digitaalisen manipulaation käyttö muuttaa katsojan käsitystä todellisuudesta, ja se on mullistanut modernia valokuvausta. Gurskyn teokset tunnetaan suuren koon lisäksi myös kalliista hinnasta. Vuonna 2011 hänen *Rhein II* -teoksestaan tuli kallein huutokaupassa myyty valokuva, jonka hinta oli yli 4,3 miljoonaa euroa.

## Lähteet

## Aiheesta muualla
*Andreas Gurskyn kotisivut
Limanuljaskat

**Limanuljaskat** (*Gomphidius*) on sienisuku, johon kuuluu kolme Suomessa esiintyvää lajia. Vuonna 1821 suvulle annettiin nimi *Gomphus*, mutta vuonna 1825 se vaihdettiin nykyiseen nimeen. Limanuljaska oli ensimmäinen sukuun luokiteltu laji.

## Suomessa esiintyvät lajit
* Limanuljaska *Gomphidius glutinosus*
* Punanuljaska *Gomphidius roseus*
* Lehtikuusennuljaska *Gomphidius maculatus*

## Lähteet
* Laji.fi: Limanuljaskat (''Gomphidius'')
Stupid Girl

**Stupid Girl** on brittiläisen rockyhtyeen The Rolling Stonesin kappale yhtyeen vuoden 1966 albumilta *[[Aftermath]]*. Kappale oli *Aftermathin* Yhdysvaltain version ”Paint It, Black” -singlen B-puoli. Mick Jagger ja Keith Richards tekivät kappaleen.

## Lähteet
Avoin puolue

**Avoin Puolue r.p.** (lyhenne AP, ruotsiksi *Öppna Partiet*) on maaliskuussa 2021 rekisteröity suomalainen puolue. Yhdistys aloitti puolueeksi rekisteröimiseen vaadittujen paperisten kannattajakorttien keräämisen 3.6.2020 ja sähköisten kannatusilmoitusten keräämisen 14.1.2021. Tarvittava 5 000 kannatusilmoituksen määrä saavutettiin 24.2.2021, ja oikeusministeriö lisäsi yhdistyksen puoluerekisteriin 1.3.2021.

Piraattipuolueen listalta Helsingin kaupunginvaltuustoon valittu Petrus Pennanen perusti vuonna 2019 oman valtuustoryhmän kesken kauden. Muita valtuustopaikkoja puolueella ei ole ollut.

Puolueen ensimmäiset vaalit olivat kuntavaalit 2021, mutta se ei saanut yhtäkään paikkaa kunnanvaltuustoihin.

Avoin puolue oli mukana aluevaaleissa 2022 muttei saanut yhtäkään paikkaa aluevaltuustoihin. Puolue asetti ehdokkaita Vantaa–Keravan, Pirkanmaan, Pohjois-Karjalan ja Lapin hyvinvointialueilla.

## Vaalitulokset

## Lähteet

## Aiheesta muualla
*Avoin puolue rp:n verkkosivusto
Judon maailmanmestaruuskilpailut 2019

**Judon maailmanmestaruuskilpailut 2019** käytiin 25. elokuuta – 1. syyskuuta Tokiossa, Japanissa. Kisoihin osallistui 143 maata ja 828 judokaa.  Kilpailujen ohjelmassa oli seitsemän painoluokkaa sekä miehille että naisille ja yhteinen joukkuekilpailu, johon osallistui 15 joukkuetta.

Japani oli kisojen menestynein maa. Se voitti henkilökohtaisissa luokissa neljä kultaa, kuusi hopeaa ja viisi pronssia sekä lisäksi joukkuekilpailussa kultaa. Ranska oli kolmella kultamitalillaan mitalitilaston kakkonen. Kaikkiaan mitaleille ylsi 25 maata.

Miesten henkilökohtaisen maailmanmestaruden voittivat Georgian Lukhumi Chkhvimiani (60 kg), Japanin Joshiro Maruyama (66 kg), Japanin Shohei Ono (73 kg), Israelin Sagi Muki (81 kg), Alankomaiden Noël van 't End (90 kg), Portugalin Jorge Fonseca (100 kg) ja Tšekin Lukáš Krpálek (yli 100 kg). Naisten henkilökohtaiset maailmanmestarit olivat Ukrainan Darja Bilodid (48 kg), Japanin Uta Abe (52 kg), Kanadan Christa Deguchi (57 kg), Ranskan Clarisse Agbegnenou (63 kg), Ranskan Marie-Ève Gahié (70 kg), Ranskan Madeleine Malonga (78 kg) ja Japanin Akira Sone (yli 78 kg).

Joukkuekilpailussa Japanin kultamitalijoukkueeseen kuuluivat miehistä Hisayoshi Harasawa, Soichi Hashimoto, Kokoro Kageura, Shoichiro Mukai, Sanshiro Murao ja Shohei Ono sekä naisista Chizuru Arai, Shori Hamada, Yoko Ono, Akira Sone, Momo Tamaoki, Tsukasa Yoshida.

## Lähteet
Rusakkonuljaskat

**Rusakkonuljaskat** (*Chroogomphus*) on Gomphidiaceae-heimoon kuuluva sienisuku, johon kuuluu viisi Suomessa esiintyvää lajia. Jotkut lajeista ovat syötäviä. Suvun lajeja esiintyy Pohjois-Amerikassa, Karibialla, Euroopassa sekä Aasiassa.

## Suomessa esiintyvät lajit
* Ruskonuljaska (*Chroogomphus rutilus*)
* Purppuranuljaska (*Chroogomphus purpurascens*)
* Rusojalkanuljaska (*Chroogomphus subfulmineus*)
* Jänönnuljaska (*Chroogomphus mediterraneus*)
* Kangasrusakkonuljaska (*Chroogomphus britannicus*)

## Lähteet
* Laji.fi: Rusakkonuljaskat (''Chroogomphus'')

## Aiheesta muualla
* MushroomExpert: The Genus Chroogomphus
Jukka Käyhkö

**Jukka Antero Käyhkö** (s. 22. heinäkuuta 1964 Helsinki) on suomalainen maantieteilijä ja Turun yliopiston maantieteen professori. Suomen ilmastopaneelin jäsen (2020–2023) painopistealueenaan maantiede ja ilmasto-opetus. Vuosina 2024–2025 Käyhkö toimii Opetus- ja kulttuuriministeriön johtaman Peruskoulun tulevaisuustyö -hankkeen neuvottelukunnassa kestävyysteemaryhmän puheenjohtajana. Häntä on haastateltu tiedotusvälineissä muun muassa ilmastokokouksiin ja muuttuvaan ilmastoon liittyvissä uutisaiheissa.

Käyhkö tuli ylioppilaaksi Sibelius-lukiosta (1983). Hän valmistui Helsingin yliopistosta filosofian kandidaatiksi (maantieteen ja biologian aineenopettaja, 1991) ja lisensiaatiksi (1994). Hän suoritti tohtorintutkintonsa Readingin yliopistossa Britanniassa (Ph.D., 1997). Hänen luonnonmaantieteen ja sedimentologian alaan kuuluva väitöstutkimuksensa *Aeolian activity in subarctic Fennoscandia - distribution, history and modern processes* käsitteli tuulieroosion levinneisyyttä, historiaa ja nykyisiä prosesseja Suomen, Ruotsin ja Norjan Lapissa. Turun yliopiston dosenttina hän oli ennen professuuriaan vuosina 2002–2004.

Työurallaan hän on toiminut muun muassa kustannustoimittajana (Weilin+Göös, 1991), Turun yliopiston assistenttina (1996–2003) ja Suomen Akatemian Globaalimuutoksen tutkimusohjelman (Figare) ohjelmajohtajana (Turun yliopisto, 1998–2002) sekä Helsingin yliopiston yliopistonlehtorina ja vs. professorina (2003–2004). Turun yliopiston maantieteen professori hän on ollut vuodesta 2004 lähtien.

Tutkimustyössään Käyhkö on keskittynyt luonnonmaantieteeseen sekä globaaleihin ympäristö- ja kestävyyskysymyksiin. Keskeisiä tutkimusaiheita ovat ilmastonmuutos, kaupunkien ilmastot, tuulen kulutus-, kuljetus- ja kasausprosessit sekä jokitulvat. Tutkimusalueet ulottuvat Islannista eteläiseen Afrikkaan. Hän on toiminut Suomen Maantieteellisen Seuran puheenjohtajana 2004–2005 ja Seuran kansainvälisen Fennia-aikakauskirjan toimitussihteerinä ja päätoimittajana 2005–2012.  

Käyhkö on laatinut yhdessä hydrologi Esko Kuusiston kanssa teoksen *Globaalimuutos: Suomen Akatemian Figare-ohjelma* (Otava, 2004). Vuonna 2024 julkaistiin akateemikko Olavi Granön (1925–2013) elämäkerta *Maantieteen rannoilla – tiedepolitiikan saaristossa* (Turun Yliopistosäätiö ja Suomen Maantieteellinen Seura), jonka Käyhkö kirjoitti yhdessä Pekka Kanerviston, Timo Niitemaan, Timo Tarmion ja Keijo Virtasen kanssa. Käyhkö toimi ''Turun Sanomien'' kolumnistina 2019–2022.

## Lähteet

## Aiheesta muualla
*Jukka Käyhkön Google Scholar -profiili  (scholar.google.com)
*Jukka Käyhkö. University of Turku, Department of Geography and Geology  (researchgate.net)